Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

La massa social del FC Barcelona, amb el seu descontentament amb el fet que Qatar fos el patrocinador principal del club, va acabar provocant la fi d'aquesta relació. La marca serà substituïda a la samarreta del primer equip blaugrana per Rakuten, el gegant japonès de comerç per internet.

La junta directiva, però, no vol renunciar als diners procedents del país àrab, i treballa per trobar una fórmula que permeti continuar la relació, tot i que no com el principal patrocinador barcelonista.

Com ha reconegut a Qatar Manel Arroyo, vicepresident de màrqueting i comunicació del FC Barcelona, les converses estan ben encaminades per fer de Qatar Airways l'aerolínia oficial del club, en un paper de patrocinador premium "que ajudin a difondre el missatge del Barça i a ells els serveixi per reactivar la seva relació amb el club".